
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 41 . (1) 

Ίδρυση Πυροσβεστικού Σταθμού Δ’ τάξης στο Δήμο Καλαβρύτων του Νο¬ 
μού Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της περίπτωσης β της παραγράφου 1 και της παραγράφου 7 του 
άρθρου Ι ΙτουΝ. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως αντικαταστάθήκε το άρθρο αυτό με την παράγραφο 


1 του άρθρου 1 του Ν. 1590/1986 (Α' 49). 

β. Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεων του Ν. 1481/1984 «Οργανισμός Υπουργείου Δημόσιας 
Τάξης και άλλες διατάξεις» (Α' 49). 

γ. Των παραγράφων 3 και 4 του άρθρου 4 του Π.Δ. 371/1987 
«Αναδιοργάνωση των Υπηρεσιών του Πυροσβεστικού Σώματος» (Α' 
166 ). 

δ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης». (Α' 51), 

ε. Την Υ. 1140/105^173/1390/0001/9.7.1990 Κοινή Από¬ 
φαση του πρωθυπουργό/ και Υπουργού Οικονομικών για «Ανάθεση αρ¬ 
μοδιοτήτων στον Υφυπουργό Οικονομικών» (Β’ 420). 

2. Την 658/1990 Γνωμοδότηση του Συμβουλίου της Επικράτειας, 
μετά από πρόταση του Υφυπουργού Οικονομικών και Υπουργού Δημό¬ 
σιας Τάξης, αποφασίζουμε: 

ΑΡΘΡΟ ΜΟΝΟ 

1. Ιδρύεται Πυροσβεστικός Σταθμός Δ’ Τάξης στο Δήμο Καλαβρύ¬ 
των του Νομού Αχαΐας. 

2. Για την ίδρυση του Πυροσβεστικού Σταθμού συνιστώνται στο Πυ¬ 
ροσβεστικό Σώμα οι προβλεπόμενες από την παράγραφο 4 του άρθρου 
4 του Π.Δ. 371/1987 (Α' 166) οργανικές θέσεις. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση αυτού του Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

-- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 42 (1) 

Προαγωγή των Πυροσβεστικών Σταθμών Αγρίνιου και Λαμίας σε 10 
Σταθμούς Β' τάξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παράγραφος 1 περίπτωση β και παράγραφος 7 του 
Ν. 1481/1984 «Οργανισμός Υπουργείου Δημόσιας Τάξης» (Α' 152), 
όπως αντικαταστάθήκε αυτό με το άρθρο 1 παράγραφος 1 του Ν. 
1590/1986 (Α' 49). 

β. Του άρθρου 1 παράγραφος 2 του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου Δημόσιας Τά¬ 
ξης» και άλλες διατάξεις» (Α' 49). 

γ. Του άρθρου 19 του.Ν. 683/1977 «περί τροποποιήσεως και συ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


μπληρώσεως οργανικών Νόμων Υπηρεσιών του Υπουργείου Δημοσίας 
Τάξεως» (Α' 247). 

8. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51), 

ε. Του άρθρου 7 παράγραφος 9_ρυ Π.Δ. 53/1989 «Προαγωγές 
Πυροσβεστικού προσωπικού και ρυθμίσεις άλλων θεμάτων» (Α' 26). 

στ. Την Υ. 1140/1051173/1390/0001/9.7.1990 απόφαση του 
πρωθυπουργού και του Υπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β' 420). 

2. Την 656/1990 Γνωμοδότηση του Συμβουλίου της Επικράτειας,, 
ύστερα από πρόταση του Υπουργού Δημόσιας Τάξης και Υφυπουργού 
Οικονομικών, αποφασίζουμε: 

Άρθρο Μόνο 

1. Προάγονται σε Σταθμούς Β' τάξης οι Πυροσβεστικοί Σταθμοί Γ' 
τάξης των Δήμων Αγρίνιου του Νομού Αιτωλοακαρνανίας και Λαμίας 
του Νομού Φθιώτιδας. 

2. Για την προαγωγή των δύο (2) Πυροσβεστικών Σταθμών συνι- 
στώνται στο Πυροσβεστικό Σώμα για κάθε έναν από αυτούς δώδεκα 
(12) οργανικές θέσεις πυροσβεστικού προσωπικού και μία (1) θέση κα¬ 
θαρίστριας, σύμφωνα με το άρθρο 19 του Ν. 683/1977, όπως συμπλη¬ 
ρώθηκε την παράγραφο 9 του άρθρου 7 του Π.Δ. 53/1989. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 43 (3) 

«Ίδρυση Πυροσβεστικού Σταθμού Γ' Τάξης στο Δήμο Μεγαλόπολης 
του Νομού Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της περίπτωσης β της παραγράφου 1 και της παραγράφου 7 του 
άρθρου 11 του Ν. 1481/1984 «οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε το άρθρο αυτό με την παράγραφο 
1 του άρθρου 1 του Ν. 1590/1986 (Α' 49). 

β. Της παραγράφου 2 του άρθρου 1 του Ν. 1590/1986 «Τροποποί¬ 
ηση διατάξεωντουΝ. 1481/1984 «Οργανισμός Υπουργείου Δημόσιας 
Τάξης και άλλες διατάξεις» (Α' 49). 

γ. Του άρθρου 19 του Ν. 683/1977 «Περί τροποποιήσεως και συ- 
μπληρώσεως οργανικών Νόμων Υπηρεσιών του Υπουργείου Δημόσιας 
Τάξης» (Α' 247). 

δ. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

ε. Την Υ. 1140/1051173/1390/0001/9.7.1990 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β' 420). 

2. Την 667/1990 γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης και του Υφυπουργού 
Οικονομικών, αποφασίζουμε: 

ΑΡΘΡΟ ΜΟΝΟ 

1. ιδρύεται Πυροσβεστικός Σταθμός Γ' τάξης στο Δήμο Μεγαλόπο¬ 
λης του Νομού Αρκαδίας. 

2. Για την ίδρυση του Πυροσβεστικού Σταθμού συνιστώνται στο Πυ¬ 
ροσβεστικό Σώμα οι προβλεπόμενες από το άρθρο 19 του Ν. 683/ 
1977 (Α' 247) για Σταθμό Γ' Τάξης οργανικές θέσεις. 


Στον Υπουργό Δημόσιας Τάξης αναθέτουμε τη δημοσίευση καιεκτέ- 
λεση αυτού του Διατάγματος. 

Αθήνα, 15 Φεβρουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 44 (4) 

Ρύθμιση θεμάτων μεταθέσεων αστυνομικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδ. στ’ του Ν. 1481/1984 
«Οργανισμός Υπουργείου Δημόσιας Τάξης (Α’ - 152), όπως τροποποιή¬ 
θηκε με το άρθρο 1 παρ. του Ν. 1590/1986 (Α' - 49) και των άρθρων 
38 παρ. 1 και 8 και 53 του ίδιου νόμου (Ν. 1481/1984). 

2. Τις διατάξεις του Π.Δ. 137/1986 (Α’ -51) «Συγκρότηση της Γε¬ 
νικής Γραμματείας Δημόσιας Τάξης σε Υπουργείο Δημόσιας Τάξης». 

3. Την υπ’ αριθμ. 3/1991 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο μόνο 

1. Σε περιπτώσεις που διατάσσονται μεταθέσεις, είτε τακτικές είτε 
έκτακτες, ή|(χποσπάσεις μέχρις οριστικής μετάθεσης και οι μετακινού¬ 
μενοι εισέρχονται σε νοσοκομείο για νοσηλεία ή λαμβάνουν αναρρωτική 
άδεια, η διαγραφή τους από την Υπηρεσία που μετατίθενται και η εγ¬ 
γραφή τους στην νέα Υπηρεσία γίνεται αυτοδικαίως μετά την εκπνοή 
των προθεσμιών προς αναχώρηση που προβλέπονται από τις ισχύουσες 
διατάξεις, εφόσον έχει χορηγηθεί το σχετικό φύλλο πορείας. Εάν το 
φύλλο πορείας δεν έχει χορηγηθεί, η πιο πάνω διαγραφή και εγγραφή 
πραγματοποιείται την επομένη της λήξεως της προθεσμίας προς χορή¬ 
γησή του, που ορίζεται στη σχετική διαταγή. 

2. Η περαιτέρω υγειονομική παρακολούθηση του μετατιθέμενου γί¬ 
νεται από την Υπηρεσία, η οποία προβλέπεται κατά περίπτωση από το 
άρθρο 45 του Π.Δ. 584/1985. 

Η κατά τα ανωτέρω αρμόδια Υπηρεσία παραπέμπει τον ασθενή, που 
εξέρχεται από το νοσοκομείο με την ένδειξη αναρρωτικής αδείας, στην 
πλησιέστερη υγειονομική επιτροπή αναρρωτικών αδειών Αθηνών ή 
Θεσσαλονίκης, προκειμένου να γνωματεύσει για τη χορήγηση αναρρω¬ 
τικής άδειας και σε καταφατική περίπτωση αν δύναται να ταξιδεύσει γι 
την νέα του Υπηρεσία, χωρίς να επιδεινωθεί η υγεία του. 

Η πλησιέστερη για κάθε Υπηρεσία Υγειονομική Επιτροπή Αναρρωτι¬ 
κών Αδειών καθορίζεται με διαταγή του Αρχηγού της Ελληνικής Αστυ¬ 
νομίας. 

3. Η κατά τα ανωτέρω αρμόδια Υπηρεσία, ανάλογα με τη γνωμά¬ 
τευση της υγειονομικής επιτροπής, είτε θεωρεί για την αναχώρηση το 
χορηγηθέν φύλλο πορείας μεταθέσεως, είτε χορηγεί φύλλο πορεία αμέ¬ 
σως στον μετατιθέμενο, για τον οποίο η Υγειονομική Επιτροπή Αναρ¬ 
ρωτικών αδειών γνωμάτευσε ότι δεν χρήζει αναρρωτικής αδείας ή χρή- 
ζει αναρρωτικής αδείας, αλλά δύναται να ταξιδεύσει χωρίς να επιδεινω¬ 
θεί η υγεία του. Σε περίπτωση χορήγησης αναρρωτικής αδείας με την 
ένδειξη ότι ο ασθενής δεν δύναται να ταξιδεύσει, χορηγεί ή θεωρεί το 
φύλλο πορείας μετά τη λήξη της αναρρωτικής άδειας. 

4. Στην περίπτωση κατά την οποία ο μετατιθέμενος έχει χρεωθεί δη¬ 
μόσια είδη ή χρήματα και δεν προσέρχεται να τα παραδώσει πριν την εγ- 
γραφοδιαγραφή του, εφαρμόζονται ανάλογα οι διατάξεις του άρθρου 
120 του Β.Δ. της 15.5.1959 «κανονισμός Οικονομικής Υπηρεσίας 
Χωροφυλακής» (Α’ - 151). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Δημοσίας Τάξεως αναθέτουμε τη δημοσίευση και 
εκτέλεση του παρόντος διατάγματος. 

Αθήνα. 15 Φεβρουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

- ¥ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 45 (5) 

Νομική προστασία των τοπογραφιών προϊόντων ημιαγωγών σε συμ¬ 
μόρφωση με την Οδηγία του Συμβουλίου των Ευρωπαϊκών Κοινο¬ 
τήτων 87/54/ΕΟΚ της 16ης Δεκεμβρίου I 980 όπως συμπληρώ¬ 
θηκε από τις Αποφάσεις 87/532/ΚΟΚ και 88/31 1/ΚΟΚ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 4 και 5, του Ν. 1338/1983 «Εφαρμογή του κοινοτι¬ 
κού δικαίου» (ΦΕΚ 34, Α') όπως τροποποιήθηκε και συμπληρώθηκε με 
το άρθρο 6 παρ. 4 του Ν. 1440/1984 «Συμμετοχή της Ελλάδος σε κε¬ 
φάλαιο, στα αποθεματικά και στις προβλέψεις της Ευρωπαϊκής Κοινό¬ 
τητας Άνθρακος και Χάλυβος και του Οργανισμού Εφοδιασμού ΕΥΡΑ- 
ΤΟΜ» (ΦΕΚ 70, Α'), όπως τροποποιήθηκε απο το άρθρο 7 του Ν. 
1775/1988 «Εταιρείες παροχής επιχειρηματικού κεφαλαίου και άλλες 
διατάξεις (ΦΕΚ 101, Α'). 

2. Τον Ν. 945/1979 «Περί Κυρώσεως της Συνθήκης Προσχωρή- 
σεως της Ελλάδος στην Ευρωπαϊκή Οικονομική Κοινότητα» (ΦΕΚ 
170, Α'), 27.7.1979). 

3. Την Πράξη για την προσχώρηση του Βασιλείου της Ισπανίας και 
της Πορτογαλλικής Δημοκρατίας στην Ευρωπαϊκή Οικονομική Κοινό¬ 
τητα και στην Ευρωπαϊκή Κοινότητα Ατομικής Ενέργειας (Ε.Ε,Ε. 
302/15.1.1985) που κυρώθηκε με τον Ν. 1572/1985 (ΦΕΚ 193. 
Α', 1985). 

4. Του άρθρου 1 παρ. 2 του Νόμου 1733/1987 «Μεταφορά τεχνο¬ 
λογίας, εφευρέσεις, τεχνολογική καινοτομία και σύσταση Επιτροπής 
Ατομικής Ενέργειας» (ΦΕκ 171, Α'). 

5. Την υπ’ αριθμ. Υ 1250/15 Ιανουάριου 1991 (ΦΕκ Β, 10) από¬ 
φαση του Πρωθυποργού «Συμπλήρωση της Υ 1201/5.10.90 απόφα¬ 
σης του Πρωθυπουργού». 

6. Την με αριθμό 628/1990 γνωμοδότηση του Συμβουλίου της 
Επικράτειας ύστερα από πρόταση τοου Υπουργού Αναπληρωτή Εθνικής 
Οικονομίας και των Υπουργών Δικαιοσύνης, Βιομηχανίας, Ενέργειας 
και Τεχνολογίας, αποφασίζουμε: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 
Άρθρο I 
Σκοπός 

Σκοπός του παρόντος προεδρικού διατάγματος είναι η συμμόρφωση 
με την Οδηγία του Συμβουλίου των Ευρωπαϊκών Κοινοτήτων 87/54/ 
ΕΟΚ της 16ης Δεκεμβρίου 1986 «σχετικά με τη νομική προστασία των 
τοπογραφιών προϊόντων ημιαγωγών» που δημοσιεύθηκε στην ελλη¬ 
νική γλώσσα στην επίσημη Εφημερίδα των Ευρωπαϊκών Κοινοτήτων 
στις 27 Ιανουάριου 1987 (ΕΕΕ 24). έτσι όπως συμπληρώθηκε από την 
Απόφαση 87/532/ΕΟΚ της 26ης Οκτωβρίου 1987 και δημοσιεύθηκε 
στην ελληνική γλώσσα στην Εφημερίδα των Ευραπαϊκών Κοινοτήτων 
στις 4ης Νοεμβρίου 1987 (ΕΕΕ 313) και την απόφαση 88/311 /ΕΟΚ 
της 31ης Μαΐου 1988. 

Άρθρο 2 
Ορισμοί 

Για την εφαρμογή του παρόντος προεδρικού διατάγματος νοούνται: 
α) «Ως προϊόν ημιαγωγών» η τελική ή ενδιάμεση μορφή κάθε προϊό¬ 
ντος το οποίο: 

ι) αποτελείται από σώμα υλικού που περιλαμβάνει ένα στρώμα ημια¬ 
γωγού υλικού, και 

ιι) έχει ένα ή περισσότερα στρώματα αποτελούμενα από αγωγό, μο¬ 


νωτικό ή ημιαγωγό υλικό, και διευθετημένα σύμφωνα με προκαθορι¬ 
σμένη τρισδιάστατη διάταξη, και 

ιιι) προορισμό έχει να εκτελεί ηλεκτρονικές λειτουργίες, είτε αποκλει¬ 
στικά, είτε μαζί με άλλες λειτουργίες. 

β) Ως «τοπογραφία» ενός προϊόντος ημιαγωγών, μια σειρά συναφών 
εικόνων, όποιος και άν είναι ο τρόπος με τον οποίο είναι καθαρισμένες ή 
κωδικοποιημένες: 

ι) που αναπαριστούν την τρισδιάστατη διάταξη των στρωμάτων από 
τα οποία αποτελείται ένα προϊόν ημιαγωγών, 

ιι) στην οποία κάθε εικόνα περιλαμβάνει τη διάταξη ή τμήμα της διά¬ 
ταξης μιας επιφάνειας του προϊόντος ημιαγωγών σε οποιοδήποτε στά¬ 
διο παραγωγής του. 

γ) Ως «εμππορική εκμετάλλευση» νοείται η πώληση, η μίσθωση, η 
χρηματοδοτική μίσθωση (Ιε&δίηβ) ή οποιαδήποτε άλλη μέθοδος εμπορι¬ 
κής διάθεσης ή προσφορά για τους σκοπούς αυτούς. 

Η παραπάνω εμπορική εκμετάλλευση δεν περιλαμβάνει την εκμετάλ¬ 
λευση υπό συνθήκες εμπιστευτικότητας εφόσον το προϊόν δεν διατίθεται 
περαιτέρω σε τρίτους, εκτός αν η εκμετάλλευση μιας τοπογραφίας 
πραγματοποιείται υπό τις συνθήκες εμπιστευτικότητας για λόγους προ¬ 
στασίας ουσιωδών συμφερόντων της ασφάλειας του Κράτους που αφο¬ 
ρούν την παραγωγή ή εμπορία όπλων, πυρομαχικών και πολεμικού υλι¬ 
κού σύμφωνα με τους όρους του άρθρου 223 παρ. 1 εδ. β) της Συνθήκης 
ΕΟΚ. 

δ) Ως «ΟΒΙ», ο Οργανισμός Βιομηχανικής Ιδιοκτησίας που εδρεύει 
στην Αθήνα (Ν. 1373/1987). 

Άρθρο 3 
Όροι προστασίας 

1. Η τοπογραφία ενός προϊόντος ημιαγωγού αποτελεί αντικείμενο 
προστασίας, σύμφωνα με τις διατάξεις του παρόντος προεδρικού δια¬ 
τάγματος, εφόσον: 

α) αποτελεί προϊόν, διανοητικής προσπάθειας του δημιουργού της, 
και 

β) δεν αποτελεί κοινοτυπία στη βιομηχανία ημιαγωγών. 

2. Τοπογραφίες που αποτελούνται από στοιχεία τα οποία είναι κοι¬ 
νότυπα στη βιομηχανία ημιαγωγών μπορούν να προστατεύονται μόνον 
εφόσον ο συνδυασμός των στοιχείων αυτών, στο σύνολό του, πληροί τις 
προϋποθέσεις της παραγράφου 1. 

3. Η πιστή αντιγραφή μιας τοπογραφίας δεν αποτελεί προϊόν διανοη¬ 
τικής προσπάθειας. 

4. Η προστασία μιας τοπογραφίας δεν επεκτείνεται στις αρχές, διαδι¬ 
κασίες, συστήματα, την τεχνική ή τις κωδικοποιημένες πληροφορίες, 
που είναι ενσωματωμένες στην τοπογραφία αυτή. 

ΚΕΦΑΛΑΙΟ ΔΕΥΤΕΡΟ 
ΔΙΚΑΙΟΥΧΟΙ - ΔΙΕΚΔΙΚΗΣΗ 

Άρθρο 4 

. Δικαίωμα απόκτησης προστασίας 

1. Δικαίωμα προστασίας τοπογραφίας έχει ο δημιουργός ή ο δικαιούχος 
σύμφωνα με το άρθρο 7 του διατάγματος αυτού, και οι καθολικοί ή ειδι¬ 
κοί διάδοχοί του. 

2. Όποιος καταθέτει την κατά το άρθρο 6 του παρόντος προεδρικού 
διατάγματος, αίτηση καταχώρισης τοπογραφίας θεωρείται ο δημιουρ¬ 
γός της. 

Άρθρο 5 

Συνιδιοκτησία τοπογραφίας 

Γ. Αν περισσότεροι δημιούργησαν την τοπογραφία απο κοινού και 
εφόσον δεν υπάρχει διαφορετική συμφωνία, το δικαίωμα ανήκει σε 
όλους εξ αδιαιρέτου. Κάθε συνδικαιούχος μπορεί να μεταβιβάζει ελεύ¬ 
θερα τη μερίδα του και να επιμελείται την προστασία της κοινής τοπο¬ 
γραφίας. . . 

2. Αν περισσότεροι δημιούργησαν την τοπογραφία ανεξάρτητα ο ένας 
από τον άλλο, το δικαίωμα ανήκει σ’ εκείνον που κατέθεσε πρώτος αί¬ 
τηση για προστασία της τοπογραφίας στον ΟΒΙ. 

Άρθρο 6 

Δικαίωμα καταχώρησης της τοπογραφίας 

1. Δικαίωμα για κατάθεση αίτησης καταχώρησης στον ΟΒΙ και προ¬ 
στασία τοπογραφίας σύμφωνα με τα άρθρα 4 και 9 του παρόντος προε¬ 
δρικού διατάγματος έχουν: 

α) Τα φυσικά πρόσωπα που είναι υπήκοοι Κράτους - μέλους της κοι¬ 
νότητας ή έχουν τη συνήθη διαμονή τους στο έδαφος Κράτους-μέλους 
της Κοινότητας. 

β. Οι εταιρείες και τα άλλα νομικά πρόσωπα με πραγματική ή ββιο- 
μηχανική ή εμπορική εγκατάσταση στο έδαφος Κράτους-μέλους της 
Κοινότητας. 

2. Το δικαίωμα της παραγράφου 1 παρέχεται και σε φυσικά πρό¬ 
σωπα που είναι υπήκοοι ή έχουν τη συνήθη διαμονή στις παρακάτω χώ¬ 
ρες ή εδάφη: 

Ανγκόυίλα, Βερμούδες, Βρετανικό έδαφος Ινδικού Ωκεανού 

- Βρετανικές Παρθένοι Νήσοι. Νήσοι Κάϊμαν 

- Αγγλονορμανδικές Νήσοι, Νήσοι Φόκλαντ 

- Νότια Γεωργία και Νότιες Νήσοι Σάντουιτς 

- Χονγκ Κόνγκ, Νήσος του Μαν, Μονσερρά, Νήσοι Πιτκάιρν, Αγία 
Ελένη 

- Εξαρτήσεις της Αγίας Ελένης 

- (Νήσος της Αναλήψεως και Νήσοι του Τριστάν ντα Κούνια) 

- Νήσοι Τερκς και Κάϊκος 

- Ηνωμένες Πολιτείες της Αμερικής, Αυστρία, Φινλανδία 

- Γαλλική Πολυνησία, νότια και ανταρκτικά γαλλικά εδάφη 

- Νορβηγία, Σουηδία, Ελβετία, Εδαφική ενότητα Μαγιότ 

- Εδαφική ενότητα Σαίν Πιέρ και Μικελόν 

- Ουάλλις και Φουτούνα. 

3. Το δικαίωμα προστασίας της παραγράφου 1 ισχύει και για τις 

εταιρείες ή άλλα νομικά πρόσωπα μιας χώρας ή εδάφους που απαριθ- 
μούνται στην παράγραφο 2 τα οποία έχουν πραγματική εμπορική η βιο¬ 
μηχανική εγκατάσταση στην εν λόγω χώρα ή έδαφος, υπό την προϋπό¬ 
θεση ότι οι εταιρείες ή άλλα νομικά πρόσωπα της χώρας μας που δι¬ 
καιούνται προστασίας δυνάμει του παρόντος προεδρικού ^διατάγματος 
απολαύουν προστασίας στις χώρες ή εδάφη που απαριθμούνται στην πα¬ 
ράγραφο 2. ■ » . 

4. Σε περίπτωση που σύμφωνα με τις παραπάνω παραγράφους 1, 2 
και 3 δεν παρέχεται κανένα δικαίωμα προστασίας, το δικαίωμα αυτό 
χορηγείται εξίσου σε πρόσωπα,-· φυσικά ή νομικά, τα οποία: 

α) Εκμεταλλεύονται εμπορικά για πρώτη φορά στην Ελλάδα ή σε 
άλλο Κράτος-μέλος της Κοινότητας μία τοπογραφία που δεν έχει γίνει 
ακόμα αντικείμενο εμπορικής εκμετάλλευσης πουθενά στον κόσμο. 

β) Έλαβαν αποκλειστική άδεια εκμετάλλευσης της τοπογραφίας για 
όλη την Κοινότητα, απο το πρόσωπο που έχει το δικαίωμα να διαθέτει 
την τοπογραφία.. , 

5. Το δικαίωμα της παραγράφου 1 παρέχεται και στους δικαιοδό- 
χους των προσώπων που αναφέρονται στις παραγράφους 1, 2, 3 και 4. 

Για τις περιπτώσεις και τους όρους αντιπροσώπευσης ενώπιον του 
ΟΒΙ και τα λοιπά στοιχεία εφαρμόζονται οι ισχύουσες διατάξεις για τα 
διπλώματα ευρεσιτεχνίας του Ν. 1733/87 και οι κατ’ εξουσιοδότηση 
του νόμου εκθοδείσες κανονιστικές πράξεις. 

...... Άρθρο 7 

. Τοπογραφία μισθωτού 

1. Τοπογραφία που πραγματοποιείται από εργαζόμενο ανήκει σ’ αυ¬ 
τόν (ελεύθερη τοπογραφία), εκτός αν πρόκειται, είτε για υπηρεσιακή το¬ 
πογραφία, οπότε ανήκει εξ ολοκλήρου στον εργοδότη, είτε για εξαρτη¬ 
μένη τοπογραφία, οπότε ανήκει κατά 40% στον εργοδότη και κατά 
60% στον εργαζόμενο. 

2. Υπηρεσιακή τοπογραφία είναι το προϊόν συμβατικής σχέσης εργα¬ 
ζόμενου με εργοδότη για την ανάπτυξη διανοητικής προσπάθειας. 

Σε περίπτωση δημιουργίας υπηρεσιακής τοπογραφίας, ο εργαζόμε¬ 
νος δικαιούται πρόσθετη εύλογη αμοιβή, αν. η τοπογραφία είναι ιδιαί¬ 
τερα επωφελής για τον εργοδότη. 

3. Εξαρτημένη τοπογραφία είναι εκείνη που δημιουργείται από εργα- 
ζόμενσ-με τη χρήση υλικών, μέσων ή πληροφοριών της εταιρείας ή του 
νομικού προσώπου στο οποίο εργάζεται. Ο εργοδότης δικαιούται να 
εκμεταλλευτεί την εξαρτημένη τοπογραφία κατά προτεραιότητα έναντι 
αμοιβής προς τον δημιουργό, ανάλογης προς την οικονομική αξία της 
τοπογραφίας και τα κέρδη που αποφέρει. Ο δημιουργός εξαρτημένης 
τοπογραφίας γνωστοποιεί αμελλητί εγγράφως στον εργοδότη την 
πραγματοποίηση της τοπογραφίας και παρέχει τα αναγκαία στοιχεία 
για την υποβολή από κοινού αίτησης καταχώρησης. Αν ο εργοδότης δεν 
δηλώσει εγγράφως στον εργαζόμενο μέσα σε τέσσερεις μήνες από την 
παραπάνω γνωστοποίηση, ότι ενδιαφέρεται να συνυποβάλει την αίτηση, 
αυτή υποβάλλεται μόνον από τον εργαζόμενο, οπότε ή τοπογραφία ανή¬ 
κει εξ ολοκλήρου στον εργαζόμενο. 

4. Κάθε συμφωνία που περιορίζει τα πιο πάνω δικαιώματα του εργα¬ 
ζόμενου είναι άκυρη. 


5. Σε κάθε περίπτωση, το όνομα του δημιουργού αναφέρεται στο πι¬ 
στοποιητικό καταχώρησης και δικαιούται να απαιτήσει από τον αιτού- 
ντα προστασία ή τον κάτοχο του πιστοποιητικού την αναγνώρισή του ως 
δημιουργού. 

Άρθρο 8. 

Διεκδίκηση 

1. Ο δικαιούχος τοπογραφίας μπορεί, εφόσον τρίτος κατέθεσε χωρίς 
τη συγκατάθεσή του αίτηση για καταχώριση τοπογραφίας που αφορά 
την τοπογραφία του ή ουσιώδη στοιχεία της, να απαιτήσει με αγωγή 
του κατά του τρίτου την αναγνώριση σ’ αυτόν των δικαιωμάτων που 
απορρέουν από την αίτηση ή, αν έχει χορηγηθεί πιστοποιητικό καταχώ¬ 
ρησης, των δικαιωμάτών που απορρέουν από το πιστοποιητικό. 

* · ^ 

,2. Η παραπάνω αγωγή ασκείται μέσα σε δύο χρόνια από τη δημο¬ 
σίευση των στοιχείων της καταχώρισης στο Ειδικό Δελτίο Βιομηχανι¬ 
κής Ιδιοκτησίας. Η προθεσμία αυτή δεν ισχύει, αν ο κάτοχος του πιστο¬ 
ποιητικού γνώριζε κατά το χρόνο της χορήγησης του πιστοποιητικού ή 
της μεταβίβασης της τοπογραφίας το δικαίωμα του διεκδικούντος. 

3. Περίληψη της αμετάκλητης απόφασης που δέχεται την παραπάνω 
αγωγή καταχωρίζεται στο Μητρώο Τοπογραφιών. 

4. Από την ημερομηνία καταχώρισης θεωρούνται άκυρες οι έδειες 
εκμετάλλευσης και κάθε άλλο δικαίωμα που έχει παραχωρηθεί στην το¬ 
πογραφία. Ο ηττημένος διάδικος και τρίτοι, εφ’ οσόν καλόπιστα εκμε¬ 
ταλλεύονται την τοπογραφία ή είχαν προβεί στις αναγκαίες προετοιμα¬ 
σίες για την εκμετάλλευσή της, μπορούν να ζητήσουν από τον αναγνω- 
ρισθέντα δικαιούχο την παραχώρηση έναντι αποζημίωσης, μη αποκλει¬ 
στικής άδειας εκμτάλλευσης για εύλογο χρονικό διάστημα. Σε περί¬ 
πτωση διαφωνίας των μερών οι όροι κανονίζονται από το μονομελές 
πρωτοδικείο της κατοικίας του αιτούντος, κατά τη διαδικασία των άρ¬ 
θρων 741 έως 781 τόυ κώδικα πολιτικής δικονομίας. 

ΚΕΦΑΛΑΙΟ ΤΡΙΤΟ 

ΔΙΑΔΙΚΑΣΙΑ ΚΑΤΑΧΩΡΗΣΗΣ - ΠΙΣΤΟΠΟΙΗΤΙΚΟ 
Άρθρο 9. 

Κατάθεση αίτησης 

1. Για την καταχώρηση τοπογραφίας απαιτείται κατάθεση αίτησης 
στον ΟΒΙ, η οποία περιέχει: 

α) Το πλήρες όνομα ή την επωνυμία, την εθνικότητα, την κατοικία ή 
την έδρα και τη διεύθυνση του καταθέτη όπως ορίζεται από το άρθρο 6 
του παρόντος προεδρικού, διατάγματος. 

β) Περιγραφή που προσδιορίζει την τοπογραφία σύμφωνα με το άρ¬ 
θρο 2 του παρόντος προεδρικού διατάγματος. 

γ) Δήλωση σχετικά με την ημερομηνία της πρώτης μη εμπιστευτικής 
εμπορικής εκμετάλλευσης της τοπογραφίας, όταν η ημερομηνία αυτή, 
είναι προγενέστερη από την ημερομηνία καταχώρισης. Η δήλωση αυτή 
πρέπει να αποδεικνύει την τήρηση του χρονικού περιορισμού που θέτει η 
παρακάτω παράγραφος 4. 

δ) Αίτημα καταχώρισης της τοπογραφίας. Η αίτηση συνοδεύεται από 
την απόδειξη είσπραξης του τέλους κατάθεσης και καταχώρισης της το¬ 
πογραφίας. 

2. Εφόσον η αίτηση πληροί τους όρους της παραγράφου 1 γίνεται δε¬ 
κτή για κατάθεση, θεωρείται κανονική, της απονέμεται ημερομηνία κα¬ 
τάθεσης και εγγράφεται στο Βιβλίο Εκθέσεων. 

3. Στην αίτηση επισυνάπτονται υποχρεωτικά: 

α) Τα σχέδια ή οι εικόνες στις- οποίες αναφέρεται η περιγραφή. 

β) Εφόσον υπάρχει, το υλικό που αποτελεί αντιπροσωπευτικό δείγμα 
της τοπογραφίας. 

γ) Τά έγγραφα νομιμοποίησης του καταθέτη σε περίπτωση νομικού 
προσώπου ή σε περίπτωση φυσικού προσώπου, εάν δεν είναι ο δημιουρ- 
γός. 

4. Μέσα στα δύο επόμενα έτη από την πρώτη εμπορική εκμετάλ¬ 
λευση μιας τοπογραφίας ο δικαιούχος της τοπογραφίας οφείλει να κατα¬ 
θέτει αίτηση καταχώρησης της τοπογραφίας στον ΟΒΙ. 

Στην αντίθετη περίπτωση, η αίτηση θεωρείται εκπρόθεσμη, δεν χο¬ 
ρηγείται ημερομηνία κατάθεσης από τον ΟΒΙ και τυχόν δικαιώματα 
αποκλειστικότητας δεν γεννώνται. 

5. Κατά τα λοιπά εφαρμόζονται ανάλογα οι ισχύουσες διατάξεις του 
νόμου 1733/1987 για τα διπλώματα ευρεσιτεχνίας. 

Άρθρο 10. 

«Απόρρητο» τοπογραφίας 

1. Κατά την κατάθεση στον ΟΒ1 των στοιχείων που αναφέρονται στο 
άρθρο 9 παρ. 1, β) και παρ. 3, α) και β) του παρόντος προεδρικού δια¬ 
τάγματος, εάν ο καταθέτης δηλώσει ότι πρόκειται για εμπορικό απόρ¬ 
ρητο ο ΟΒΙ απονέμει τον χαρακτηρισμό «ΑΠΟΡΡΗΤΟ» και τα σφραγί¬ 
ζει σε ειδικό φάκελλο. Τα «απόρρητα» στοιχεία δεν γνωστοποιούνται 
ούτε γίνονται προσιτά στο κοινό. Η γνωστοποίηση απορρήτων στοι¬ 
χείων τιμωρείται με τις ποινές που ορίζονται στο ορίζονται στο άρθρο 17 
του Ν. 146/1914 «περί αθέμιτου ανταγωνισμού» (ΦΕΚ 30). 

2. Το απόρρητο της παραγράφου 1 αίρεται κατόπιν αποφάσεως του 
αρμοδίου δικαστηρίου για τα πρόσωπα εκείνα τα οποία συμμετέχουν σε 
διαφορά σχετικά με την ισχύ ή την παραβίαση των δικαιωμάτων απο¬ 
κλειστικότητας που απορρέουν από προστατευόμενη τοπογραφία. 

Άρθρο 11. 

Συμπληρωματικά στοιχεία 

1. Μέσα σε τέσσερεις μήνες από την κανονική κατάθεση, ο καταθέτης 
οφείλει να υποβάλει στον ΟΒΙ τα επισυναπτόμενα στοιχεία σύμφωνα με 
το άρθρο 9 παρ. 3 του παρόντος προεδρικού διατάγματος οπότε η αί¬ 
τηση θεωρείται πλήρης. 

2. Αν μετά την πάροδο της προθεσμίας αυτής ο ΟΒΙ διαπιστώσει ότι 
τα στοιχεία της αίτησης δεν έχουν συμπληρωθεί, η αίτηση θεωρείται ως 
μη κατατεθείσα. 

Άρθρο 12. . 

Πιστοποιητικό καταχώρισης 

1. Αν η αίτηση καταχώρισης τοπογραφίας είναι πλήρης και κανο¬ 
νική, σύμφωνα με τα άρθρα 9 και 11 απόφασης αυτής ο ΟΒΙ χορηγεί 
πιστοποιητικό καταχώρισης τοπογραφίας προϊόντος ημιαγωγών, χω¬ 
ρίς προηγούμενο έλεγχο των όρων του άρθρου 3 του παρόντος προεδρι¬ 
κού διατάγματος, με ευθύνη του καταθέτη. 

2. Με την επιφύλαξη του άρθρου 10, από την χορήγηση του πιστο¬ 
ποιητικού καταχώρισης οι τρίτοι μπορούν να ζητήσουν πληροφορίες και 
αντίγραφα της αίτησης και των συμπληρωματικών στοιχείων που αφο¬ 
ρούν την προστατευόμενη τοπογραφία. 

3. Στοιχεία της αίτησης δημοσιεύονται στο Ειδικό Δελτίο Βιομηχανι¬ 
κής Ιδιοκτησίας. 

ΚΕΦΑΛΑΙΟ Δ' 

ΔΙΚΑΙΩΜΑΤΑ ΑΠΟ ΤΗΝ ΠΡΟΣΤΑΤΕΥΟΜΕΝΗ ΤΟΠΟΓΡΑΦΙΑ - 

ΔΙΑΡΚΕΙΑ ΙΣΧΥΟΣ ΠΡΟΣΤΑΣΙΑΣ - ΔΙΑΔΟΧΗ ΚΑΙ ΑΔΕΙΕΣ 
ΕΚΜΕΤΑΛΛΕΥΣΗΣ 

Άρθρο 13. 

Περιεχόμενο δικαιώματος 

1. Ο δημιουργός προστατευόμενης τοπογραφίας προϊόντος ημιαγω- - 
γών, έχει το αποκλειστικό και χρονικά περιορισμένο κοιτά το άρθρο 14 
δικαίωμα να επιτρέπει ή να απαγορεύει οποιαδήποτε από τις παρακάτω 
ενέργειες: 

α) Αναπαραγωγή τοπογραφικών προστατευομένων σύμφωνα με το 
άρθρο 3 του παρόντος προεδρικού διατάγματος. 

β) Εμπορική εκμετάλλευση η εισαγωγή προς το σκοπό αυτό μίας το¬ 
πογραφίας ή ενός προϊόντος ημιαγωγών που κατασκευάζεται με τη 
χρησιμοποίηση της προστατευόμενης τοπογραφίας. 

2. Δεν μπορούν να απαγορευτούν κατά την έννοια της προηγούμενης 
παραγράφου από τον δημιουργό της προστατευόμενης τοπογραφίας οι 
εξής δρραστηριότητες: 

α) Η ιδιωτική αναπαραγωγή η χρήση της τοπογραφίας για μη εμπο¬ 
ρικούς σκοπούς. 

β) Η αναπαραγωγή τοπογραφίας με σκοπό την ανάλυση, την αξιολό¬ 
γηση ή τη διδασκαλία των αρχών, των διαδικασιών, των συστημάτων ή · 
των τεχνικών που είναι ενσωματωμένες" στις τοπογραφίες ή των ίδιων 
των τοπογραφιών. 

3. Σε περίπτωση που τυχόν ανάλυση και αξιολόγηση σύμφωνα με την 
παράγραφο 2β προστατευόμενης τοπογραφίας οδηγήσει σε δημιουργία 
άλλης τοπογραφίας η οποία πληροί τις προϋποθέσεις τοϋ άρθρου 3 του 
παρόντος προεδρικού διατάγματος, τα δικαιώματα αποκλειστικότητας 


που απορρέουν από την προστατευόμενη τοπογραφία δεν επεκτείνονται 
στην νεοδημιουργημένη τοπογραφία. 

4. Το κατά την παράγραφο 1 αποκλειστικό δικαίωμά επί προστατευ¬ 
όμενης τοπογραφίας δεν ισχύει και δεν εφαρμόζεται όταν η τοπογραφία 
ή το προϊόν ημιαγωγών διατέθηκε στην αγορά ενός Κράτους - μέλους 
των Ευρωπαϊκών Κοινοτήτων από πρόσωπο που δικαιούται να εγκρίνει 
την εμπορία του ή με τη συγκατάθεσή του. 

5. Αυτός που εκμτελλεύεται εμπορικά προϊόν ημιαγωγών ή τοπο- , 
γραφία και δεν γνώριζε ή δεν είχε βάσιμους λόγους να πιστεύει ότι το 
προϊόν ή η τοπογραφία προστατεύονται με δικαίωμα αποκλειστικότητας 
που έχει παραχωρηθεί σύμφωνα με την απόφασή αυτή, δικαιούται να 
συνεχίσει την εν λόγω εμπορική εκμετάλλευση. 

6. Ο κάτοχος του δικαιώματος αποκλειστικότητας μπορεί να ζητήσει 
εύλογη αποζημίωση για ενέργειες που έγιναν αφότου το κατά την παρά¬ 
γραφο 5 εκμετάλλευόμενο την τοπογραφία ή το προϊόν ημιαγωγών 
πρόσωπό έλαβε γνώση ή είχε βάσιμους λόγους να πιστεύει ότι το προϊόν 
ημιαγωγών προστατεύεται σύμφωνα με την απόφαση αυτή. 

7. Αρμόδιο δικαστήριο για την εκδίκαση της αίτησης σύμφωνα με 
την παράγραφο 6 του παρόντος προεδρικού διατάγματος είναι το πολυ¬ 
μελές πρωτοδικείο της κατοικίας του αιτούντος το οποίο δικάζει κατά 
την διαδικασία των άρθρων 741 έως 781 του κώδικα πολιτικής δικονο¬ 
μίας. 

Άρθρο 14. 

Έναρξη - Λήξη Προστασίας. 

Γ. Το αποκλειστικό δικαίωμα κατά το άρθρο 13 του. παρόντος προε¬ 
δρικού διατάγματος αρχίζει από την επόμενη της ημέρας κανονικής κα¬ 
τάθεσης στον ΟΒΙ της αίτησης για καταχώρηση της τοπογραφίας. 

2. Σε περίπτωση που η ημερομηνία της πρώτης εμπορικής εκμετάλ- 
λυσης της τοπογραφίας έπεται της ημερομηνίας που ορίζει η παράγρα¬ 
φος 1, το εν λόγω αποκλειστικό δικαίωμα γεννάται από την επομένη 
της ημερομηνίας της πρώτης εμπορικής εκμετάλλευσης. . 

3. Τα κατά το άρθρο 13 δικαιώματα αποκλειστικότητας παύουν να 
υφίστανται 10 ετη μετά την πρότερη από τις εξής ηερομηνίες: 

α) Το τέλος του ημερολογιακού έτους της πρώτης εμπορικής εκμε¬ 
τάλλευσης της τοπογραφίας οπουδήποτε στον κόσμο ή 

β) Το τέλος του ημερολογιακού έτους-της κατάθεσης κανονικής αίτη¬ 
σης κάταχώρησης στον ΟΒΙ. 

4. Σε· κάθε περίπτωση διακιώματά αποκλειστικότητας που γεννώ- 
νται σύμφωνα με την παράγραφο 1 παύουν να ισχύουν εάν δεν γίνει 
εμπορική εκμετάλλευση της τοπογραφίας οπουδήποτε στον κόσμο εντός 
15 ετών από την ημερομηνία του πρώτου καθορισμού ή κωδικοποίησης 
της τοπογραφίας. 

Άρθρο 15. 

Διαδοχή - Άδειες εκμετάλλευσης 

1. Το δικαίωμα για καταχώριση τοπογραφίας και τα δικαιώματα 
αποκλειστικότητας που απορρέουν από προστατευόμενη τοπογραφία 
μπορούν νε ματαβιβαστούν με έγγραφη συμφωνία ή να κληρονομηθούν. 
Η μεταβίβαση συντελείται από την καταχώριση της συμφωνίας ή του 
κληρονομητηρίου στο Μητρώο τοπογραφιών και δημοσιεύεται στο Ει¬ 
δικό Δελτίο Βιομηχανικής Ιδιοκτησίας. Οι παράγραφοι 2, 3, 4, 5 και 6 
του νόμου 1733/87 εφαρμόζονται ανάλογα. 

2. Τά άρθρα 12, 13 και 14 του Ν. 1733/1987 εφαρμόζονται ανα- 

λογα και για το δικαίωμα επί της τοπογραφίας. . * 

ΚΕΦΑΛΑΙΟ Έ 
ΑΚΥΡΩΤΙΤΑ - ΠΡΟΣΒΟΛΗ 

Άρθρο 16. « . - 

Ακυρότητα 

1. Το δικαίωμα επί της τοπογραφίας κηρύσσεται άκυρο με δικαστική 
απόφαση αν: ν. . . 

α) Ο κάτοχος του πιστοποιητικού προστατευόμενης τοπογραφίας δεν 
είναι ο δημιουργός ή ο εκδοχέας της ή ο δικαιούχος της σύμφωνα με το 
άρθρο 7. ..... - . 

β) Η τοπογραφία δεν είναι επιδεικτική προστασίας κατά τους όρους 
του άρθρου 3. 

γ) Η αίτηση για καταχώριση της τοπογραφίας υποβλήθηκε μετά την 
πάροδο της προθεσμίας του άρθρου 9 παρ. 4, 

δ) Ο καταθέτης της αίτησης για καταχώριση δεν ανήκει στα πρό¬ 
σωπα που ορίζει το άρθρο 6. 

Κατά τα λοιπά εφαρμόζεται το άρθρο 15 παράγραφοι 2 και 3 του Ν. 
1733/1987. " ' 


Άρθρο 17. 

Αγωγές - Προσβολή 

1. Σε περίπτωση προσβολής, παρούσας ή απειλουμένης των δικαιω¬ 
μάτων αποκλειστικότητας που απορρέουν από προστατευόμενη τοπο¬ 
γραφία, ο κάτοχος της τοπογραφίας δικαιούται να απαιτήσει την άρση 
της προσβολής και την παράλειψή της στο μέλλον. 

2. Σε περίπτωση που η παραπάνω προσβολή ενέχει υπαιτιότητα, ο 
ζημιωθείς κάτοχος της τοπογραφίας δικαιούται να απαιτήσει την απο¬ 
κατάσταση της ζημίας ή την απόδοση της ωφέλειας από την αθέμιτη 
εκμετάλλευση της προστατεόμενης τοπογραφίας ή την πληρωμή ποσού 
ανάλογου προς το τίμημα άδειας εκμετάλλευσης. 

3. Οι παράγραφοι 3, 4 και 5 του άρθρου 17 του Ν. 1733/87 εφαρ¬ 
μόζονται ανάλογα. 

4. Τα δικαιώματα της παραγράφου 2 παρέχονται και στον έχοντα δι¬ 
καίωμα προσδοκίας για προστασία τοπογραφίας εάν τρίτος δολίως ανα- 
παραγάγει. εκμεταλλεύεται εμπορικά, ή εισάγει την εν λόγω τοπογρα- 
φία. 

Άρθρο 18. 

Τελικές διατάξεις. 

1. Οι διατάξεις του παρόντος προεδρικού διατάγματος δεν θίγουν την 
εφαρμογή των λοιπών νομοθετικών διατάξεων για την βιομηχανική 
ιδιοκτησία. 

2. Η προστασία των τοπογραφιών με τις διατάξεις της πνευματικής 
ιδιοκτησίας αποκλείεται, εφόσον πρόκειται για τοπογραφίες που δη- 
μιουργήθηκαν μετά την έναρξη ισχύος του παρόντος προεδρικού δια¬ 
τάγματος. 


Άρθρο 19. 

Έναρξη ισχύος. 

Το παρόν.προεδρικό διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Βιομηχανίας. Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 11 Φεβρουάριου 1991 
Ο. ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΕΩΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 


ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΤΕΧΝΟΛΟΓΙΑΣ 

ΕΥΘΥΜΙΟΣ ΧΡΙΣΤΟΔΟΥΛΟΥ ΣΤΑΥΡΟΣ ΔΗΜΑΣ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 20 της 7 Φεβρουάριου 1991 
Αποκατάσταση των ζημιών από το σεισμό της 21ης Δεκεμβρίου 1990 
σε περιοχές των Νομών Κιλκίς και Πέλλης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις του άρθρου πέμπτου του Ν. 1190/1981 «περί κυ- 
ρώσεως της από 26.3.1981 ΙΙράξεως Νομοθετικού Περιεχομένου του 
Προέδρου της Δημοκρατίας «περί αποκαταστάσεως ζημιών εκ των σει¬ 
σμών 1981 και ρυθμίσεις ετέρων συναφών θεμάτων» και τις διατάξεις 
της παρ. 2 του άρθρου 1 της ανωτέρω Πράξεως Νομοθετικού Περιεχο¬ 
μένου. 

β) Τις διατάξεις της παρ. 3 του άρθρου 1 του Ν. 1283/1982 «Για 
τις προθεσμίες υποβολής αιτήσεων δανειοδότησης των σεισμοπλήκτων 
και ρύθμιση άλλων θεμάτων». 

ϊ) Τις ζημιές που προκλήθηκαν από το σεισμό της 21ης Δεκεμβρίου 
1990 σε περιοχές των Νομών Κιλκίς και Πέλλης και συγκεκριμμένα 
στις περιοχές που περικλείονται μεταξύ των διοικητικών ορίων Δήμων 
και Κοινοτήτων ως εξής: 


Α. Νομός Κιλκίς: Αξιός ποταμός, όρια Νομών, Κιλκίς - Πέλλης, Σύ¬ 
νορα Ελλάδος - Γιουγκοσλαβίας, Μεταμόρφωση. Πεντοηράκλεια, Πλα- 
τανιά, Πευκόδασος, δυτικά Αξιός ποταμός, όρια Νομών Κιλκίς - Πέλ¬ 
λης καθώς και διοικητικά όρια Κοινότητας Λιμνότοπου. 

Β) Νομός Πέλλης: Σκρά, όρια Νομών Κιλκίς - Πέλλης, Λεπτοκαρυά, 
Αμπελείαι, Αξιός, Μελλίσιο Καρυώτισσα, Παλαίφυτο, Καλλίπολη, Σαν- 
δάλιο, Μαυροβούνιο, Ριζάριο, Έδεσσα, Μεσημέριο, Άγρας Καρυδιά, 
Κερασσέα, δυτικά όρια επαρχιών Αλμωπίας - Εδέσσης, σύνορα Ελλά¬ 
δος Γιουγκοσλαβίας, Σκρα. 

δ) Την ανάγκη αντιμετώπισης των ζημιών που προκάλεσε ο σεισμός 
σε κτίρια των παραπάνω περιοχών. 

ε)Τηναριθ. Δ17γ/01/19/Φ.Ν. 335/1.2.1991 εισήγηση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, για την λήψη μέτρων προς αποκατάσταση των ζημιών στα κτίρια 
των παραπάνω περιοχών, αποφασίζει: 

1. Την επέκταση των διατάξεων κατ’ ανάλογο εφαρμογή, της από 
28.7.1978 Πράξεως Νομοθετικού Περιεχομένου «περί αποκαταστά¬ 
σεως ζημιών εκ σεισμών 1978 εις περιοχή Βορείου Ελλάδος κλπ.», 
όπως αυτή κυρώθηκε, τροποποίθηκε και συμπληρώθηκε με τους Νό¬ 
μους 867/1979, 1048/1980,1133/1981.και 1190/1981, καθώς 
και των κανονιστικών πράξεων που εκδόθηκαν κατ’ εξουσιοδότηση των 
νόμων αυτών, όπως ισχύουν σήμερα, για την αποκατάσταση των ζη¬ 
μιών γενικά των κτιρίων, τις οποίες προκάλεσε ο σεισμός της 21ης Δε¬ 
κεμβρίου 1990 στις περιοχές των νομών Κιλκίς και Πέλλης που αναφέ- 
ρονται στο προοίμιο αυτής της πράξης. 

2. Το έργο αποκατάστασης των ζημιών ανατίθεται στις Διευθύνσεις 
Τεχνικών Υπηρεσιών των Νομών Κιλκίς και Πέλλης. Το έργο αυτό 
εκτελείται με τις οδηγίες και τον άμεσο έλεγχο της Υπηρεσίας Αποκα¬ 
ταστάσεως Σεισμοπλήκτων Βορείου Ελλάδος (Υ.Α.Σ.Β.Ε.), με τη δυνα¬ 
τότητα συστάσεως Τομέων Αποκαταστάσεως Σεισμοπλήκτων (Τ.Α.Σ.) 
στους παραπάνω νομούς σύμφωνα με την παράγραφο 5 του άρθρου δευ¬ 
τέρου του Ν. 1190/1981 (Α' 203). 

3. Ορίζεται εξάμηνη προθεσμία για την υποβολή αιτήσεων από τους 
δικαιούχους για την δανειοδότή τους. Η προθεσμία αυτή μπορεί να πα- 
ραταθεί με απόφαση του Υπουργού Περιβάλλοντος, Χωροταξίας και 
ΔΗμοσίων Έργων και για χρονικό διάστημα τριών εξαμήνων ακόμα. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μ έλϊ 4 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ· Κ. ΒΟΛΟΥΔΛΚΙΙΣ 

- + - 

ΑΠΟ ΦΑΣΕΙ Σ 

(7) 

Παράταση της προθεσμίας αύξησης του μετοχικού κεφαλαίου της Τρά¬ 
πεζας Πειραιώς Α.Ε. 

(Συνεδρίαση 463/17.12.1990, θ. 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη:' 

α) Την ΠΔ/ΤΕ 1798/22.8.90, 

β) Το έγγραφο (ΑΠ 2678) της Τράπεζας Πειραιώς με το οποίο ζητεί 
την παράταση της προθεσμίας καταβολής του μετοχικού κεφαλαίου που 
έχει ταχθεί με την ΠΔ/ΤΕ 1978/22.8.90 (31.12.90) για ένα ακόμη 
εξάμηνο, αποφάσισε τα ακόλουθα: 

1. Εγκρίνει την περαιτέρω παράταση μέχρι 30 Απριλίου 1991 της 
προθεσμίας μέσα στην οποία η Τράπεζα Πειραιώς Α.Ε. θα αυξήσει το 
μετοχικό της κεφάλαιο, ώστε προσαυξημένο με τα αποθεματικά να μην 
είναι μικρότερα του ποσού των δραχμών δύο (2) δισεκατομμυρίων. 

2. Καθορίζει ότι σε περίπτωση κατά την οποία δεν θα έχει αυξηθεί το 
μετοχικό κεφάλαιο της Τράπεζας Πειραιώς σύμφωνα με τα οριζόμενα 
στην προηγούμενη παράγραφο, ανακαλείται από την 1η Μαΐου 1991 η 
άδεια λειτουργίας της. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα; 14 Φεβρουάριου 1991 
Η Γραμματέας 
Μ. ΚΑΡΑΜΠΕΛΑ 

--♦- 

( 8 ) 

Έγκριση ίδρυσης και λειτουργίας υποκαταστήματος της Εμπορικής 
Τράπεζας της Ελλάδος στο Λονδίνο; 

(Συνεδρίαση 463/17.12.1990, θ. 7) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδαφ. 4) του Α.Ν. 1665/51 
«περί λειτουργίας και ελέγχου τραπεζών». 

β) Τα 3212/936/89, 425/222/90 και 990/90 (ΑΠ 2507/89, 
271 και 2496) έγγραφα της Εμπορικής Τράπεζας της Ελλάδος. 

δ) Την από 3.12.90 (ΑΠ 2813) σχετική εισήγηση της Γενικής Επι¬ 
θεώρησης Τραπεζών, αποφάσισε τα ακόλουθα: 

Παρέχει την έγκρισή της για την ίδρυση και λειτουργία από την , 
Εμπορική Τράπεζα της Ελλάδος υποκαταστήματος της στο Λονδίνο. 
Τα αναγκαία για την ίδρυση και λειτουργία του εν λόγω υποκαταστή¬ 
ματος κεφάλαια θα καλυφθούν από ίδια συναλλαγματικά διαθέσιμα της 
τράπεζας. 

Η ίδρυση και λειτουργία του ανωτέρω υποκαταστήματος θα πρέπει 
να πραγματοποιηθεί το αργότερο μέχρι 31.12.1991. Στην αντίθετη 
περίπτωση η παρεχόμενη με την παρούσα απόφαση έγκριση παύει να 
ισχύει. 

Η Εμπορική Τράπεζα της Ελλάδος υποχρεούται εντός δεκαπέντε 
(15) ημερών από την έναρξη λειτουργίας του εν λόγω υποκαταστήμα¬ 
τος να την αναγγείλει στην Τράπεζα της Ελλάδος (Διευθύνσεις Νομι- 
ςματικής Πολιτικής και Τραπεζικών Εργασιών, Γενικής Επιθεώρησης 
Τραπεζών και Ελέγχου για την Εφαρμογή Συναλλαγματικών Κανό¬ 
νων) προσδιορίζοντας την ακριβή διεύθυνση του τόπου εγκατάστασής 
του, καθώς και τα πρόσωπα που θα επανδρώσουν το προαναφερόμενο 
υποκατάστημα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη II Γραμματέας 

Ακριβές αντίγραφο 
Αθήνα. 19 Φεβρουάριου I 99 I 
Η Γραμματέας 
Μ. ΚΑΡΑΜΠΕΛΑ 
'-♦- 

(9) 

Έγκριση ίδρυσης και λειτουργίας υποκαταστήματος της Γενικής Τρά¬ 
πεζας της Ελλάδος στην περιοχή Αμαρουσίου Αττικής. 
(Συνεδρίαση 464/28.12.1990, θ. 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις των άρθρων 1 και 2 (εδαφ. 4) του Α.Ν. 1665/51 
«περί λειτουργίας και ελέγχου τραπεζών». 

β) Την απόφαση ΝΕ 295/37/23.12.80, όπως ισχύει, με την οποία 
εγκρίθηκε ή ίδρυση και λειτουργία από τη Γενική Τράπεζα της Ελλάδος 
υποκαταστημάτων και θυρίδων συναλλαγών, σε τόπους επιλογής της 
και καθορίσθηκε (τελ. ΕΝΠΘ 441/20/7.2.90) μέχρι 31.12.90 η 
προθεσμία έναρξης λειτουργίας 2 θυρίδων συναλλαγών της, (ήδη μία 
λειτουργεί από 28.5.90 στη Λάρισα). 

γ) Τα 27735/90, 28985/90, 30234/90 και 31863/90 (ΑΠ 
2625, 2674, 2850 και 3018) έγγραφα της Γενικής τράπεζας της Ελ¬ 
λάδος με τα οποία ζητεί την έγκριση ίδρυσης και λειτουργίας υποκατα¬ 
στήματος αντί θυρίδας συναλλαγών που εδικαιούτο να ιδρύσει στα πλαί¬ 
σια της ως άνω απόφασης. 

6) Την από 20.12.90 (ΑΠ 2969) σχετική εισήγηση της Γενικής 
Επιθεώρησης Τραπεζών, αποφάσισε τα ακόλουθα: 
ν. Εγκρίνει την ίδρυση από τη Γενική Τράπεζα της Ελλάδος υποκατα¬ 
στήματος στην περιοχή Αμαρουσίου Αττικής, καταργουμένης ταυτό¬ 
χρονα της ως άνω υφιστάμενης άδειας ίδρυσης θυρίδας συναλλα¬ 
γών. 

Η ίδρυση και λειτουργία του ανωτέρω υποκαταστήματος πρέπει να 
πραγματοποιηθεί το αργότερο μέχρι 31.12.1991. Σε περίπτωση που η 
ίδρυση και έναρξη λειτουργίας του δεν πραγματοποιηθεί μέσα στην προ- 
αναφερόμενη προθεσμία, η παρεχόμενη με την παρούσα απόφαση 
έγκριση παύει να ισχύει. 

Η Γενική Τράπεζα της Ελλάδος υποχρεούται μέσα σε 15 ημέρες από 
την έναρξη λειτουργίας του παραπάνω υποκαταστήματος να την αναγ¬ 
γείλει στην Τράπεζα της Ελλάδος (Διεύθυνση Νομισματικής Πολιτικής 
και Τραπεζικών Εργασιών, Διεύθυνση Συναλλάγματος, Διεύθυνση 
Ελέγχου για την Εφαρμογή των Συναλλαγματικών Κανόνων και Διεύ¬ 
θυνση Γενικής Επιθεώρησης Τραπεζών). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα Μέλη Η Γραμματέας 

Ακριβές αντίγραφο 
Αθήνα. 14 Φεβρουάριου 1991 
Η Γραμματέας. 

Μ. ΚΑΡΑΜΠΕΛΑ 

- 4 -- 


ΔΙΟΡΘΩΣΕΙΣ ΣΦΑΛΜΑΤΩΝ 


( 10 ) 

Στο ΦΕΚ 6/Α/24.1.91 που δημοσιεύθηκε το Π. Δ/γμα 10/1991 
«Κανονισμός Οικονομικής Οργάνωσης και Λογιστικής λειτουργίας του 
Ταμείου Συντάξεως κάι Επικουρικής Ασφαλίσεως Προσωπικού Γεωρ¬ 
γικών Συνεταιρικών Οργανώσεων» γίνονται οι εξής διορθώσεις: 

α) Στο προοίμιον υπό στοιχείου 4 αντί του εσφαλμένου «ΦΕΚ 420/ 
3/10.7.90» στο ορθό «ΦΕΚ 420/Β/10.7.90». 

β) Στο άρθρο 15 παρ. 3 διαγράφεται η φράση «Είναι δυνατή η χορή¬ 
γηση δανείου για ακίνητο που έχει υποθηκευθεί εφόσον όμως με το δά¬ 
νειο που χορηγείται εξοφλείται η υφιστάμενη υποθήκη επί του ακινήτου» 
γιατί είναι εσφαλμένα διπλογραμμένη. 

γ) Στο άρθρ. 15 παρ. 7 διαγράφεται η φράση «σε περίπτωση δε δια¬ 
φωνίας των μελών για τη λήψη της σχετικής απόφασης» γιατί είναι 
εσφαλμένα διπλογραμμένη. 

(Από το Τπ. Τγείας, Πρόνοιας και Κοιν. Ασφαλίσεων) 


♦ 


( 11 ) 

Στα Προεδρικά Διάταγματα με 13 και 14 του 1991 που δημοσιεύ¬ 
τηκαν στο ΦΕΚ 6/τ.Α/24.1.1991 γίνονται οι’εξής διορθώσεις: 

I. Στο προεδρικό διάταγμα αριθ. 13: 

1 στη σειρά 37 αυτού από το λανθασμένο «Αθήμας» στο σωστό «Αθή¬ 
νας» 

' 2. στη σειρά 1 της δεξιάς στήλης 

από το λανθασμένο «Υγείας, Πρόνοιας και Κοινωνικών Ασφαλίσεων» 
στο σωστό 

«Εθνικής Παιδείας και θρησκευμάτων» 

II. Στο προεδρικό διάταγμα αριθ. 14 

1. στη σειρά 2 αυτού 

από το λανθασμένο «Π.Δ. 561/19885» 
στο σωστό «Π.Δ. 561/1985» 

2. στη σειρά 21 αυτού 

από το λανθασμένο «3 αριθμ. πρακτικού 3» 
στο σωστό (αριθ. πρακτικού 3) 

3. στη σειρά 32 αυτού 

από το λανθασμένο «Υ.1035/103136/820/0006Α/27.4.90» 
στο σωστό «Υ.1035/1031336/820/006Α/27.4.90» 

4. στη σειρά 38 αυτού 

από το λανθασμένο «του Διοικητικού Συμβουλίου της Επικράτειας» 
στο σωστό «του Συμβουλίου της Επικράτειας» 

5. στη σειρά 50 αυτού 
από το λανθασμένο 

«Υγείας, Πρόνοιας και Κοινωνικών Ασφαλίσεων» 
στο σωστό «Εθνικής Παιδείας και Θρησκευμάτων». 

(Από το Υπ. Εθνικής Παιδείας και Θρησκευμάτων) 


Στο Π.Δ. 396/90 που δημοσιεύτηκε στο (ΦΕΚ 158Α) διορθώνεται 
το εσφαλμένο: Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΑΡΙΣΤΟΤΕΛΗΣ 
ΠΑΥΛΙΔΗΣ στο ορθό: Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 
ΑΡΙΣΤΟΤΕΛΗΣ ΠΑΥΛΙΔΗΣ. 

(Από το Υπ. Εμπορικής Ναυτιλίας) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΟΠ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

6 - ·ι 

λειτουργούν καθημερινά από β.ΟΟ' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

β) » 


το Τεύχος Α' 
» » Β' 


Αναπτυξιακών Πράξεων - 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε.&Ε.Π.Ε. 


ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τήλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















